Sekolah Kebangsaan Sunsui

**Sekolah Kebangsaan Sunsui** atau nama ringkasnya *SK Sunsui*, merupakan sebuah Sekolah kebangsaan yang terletak di Peti Surat 136,.

Pada 2009, Sekolah Kebangsaan Sunsui memiliki 48 pelajar lelaki dan 43 pelajar perempuan, menjadikan jumlah keseluruhan murid seramai 91 orang. Ia mempunyai seramai 13 orang guru.2009

## Sejarah
Sekolah Kebangsaan Sunsui terletak dalam daerah Kota Marudu dan kedudukannya terletak dalam sebuah perkampungan jaraknya sejauh 29 kilometer dari Pekan Kota Marudu. Sekolah ini di bina atas daya usaha beberapa orang yang berperanan besar serta berpengaruh pada ketika itu. En. Ampong Bin Aruman Ketua Kg. Sunsui dan Ketua Kampung Pelipikan En. Bulagoi Bin Beruid dan beberapa individu terlibat En. Ukun Bin Ampong dengan sokongan Pemimpin Rakyat pada masa itu YB Omar @ Majining Bin Majun telah mencadangkan dan merayu kepada pihak kerajaan negeri bagi mewujudkan sekolah berdasarkan kepada keperluan masyarakat pada ketika itu. Maka pada tahun 1973 permohonan telah mendapat kelulusan, namun pembinaan telah siap sepenuhnya pada tahun 1974, dan digunakan pada tahun 1975. Nama kampung ini adalah berasaskan kepada peristiwa penebangan Sepohon Kayu Balak di tepi sungai sebagai titian menyeberangi sungai, kerana sungai pada masa itu dalam dan sukar untuk dilalui. Perkataan sunsui dalam bahasa Dusun adalah meniti. Sehingga sekarang amalan meniti jambatan gantung masih menjadi kebiasaan semua penduduk di kampung Sunsui, Maka nama sekolah ini adalah bersempena nama kampung tersebut Kg. Sunsui.
1.1.1	Sejarah Sekolah
Pada tahun 1975 sebuah sekolah dengan dua bilik darjah, bilangan murid 30 orang, seorang guru besar (En. Amin Bin Sinor berasal dari kg Pukak Kiulu) dan tanpa bantuan tenaga guru, namun beberapa bulan kemudian, dua orang guru (En. Unggak Bin Modion dan Sapuan Binti Jala) sebagai tenaga pengajar pada ketika itu memulakan sesi persekolahan dengan segala kekurangan yang ada.  Sekolah ini pada ketika itu di bawah Pentadbiran Kerajaan USNO, dan OKK Awang ALI. 
Pada 08.06.1975, Persatuan Ibu Bapa dan Guru (PIBAGU) SRK.  Sunsui mula ditubuhkan dengan dipengerusikan oleh En. Edword Lee dan beberapa orang AJK tertinggi pada ketika itu. Persatuan ini telah mendapat sambutan yang sangat menggalakkan di kalangan ibu bapa murid.  Kerjasama mula terjalin, kepentingan pendidikan anak mula menjadi fokus ibu bapa. Persatuan ini telah berjaya menganjurkan sukan tahunan sekolah dan beberapa aktiviti lain lagi yang dapat mengeratkan kerjasama antara pihak sekolah dengan ibu bapa.

 
Jadual : Senarai Nama Guru Besar SK. Sunsui 
Bil	Nama	Jantina	Tempoh Berkhidmat
1	AMIN SINOR (PUKAK KIULU)	L	1975

2	SUMBING BIN ANDAMAN ( KABAYAU KB)	L	Tiada maklumat
3	JIDIN BIN JANAUN	L	1993 -1998
4	JAIMIN BIN LAYUK	L	05.11.1998- 30.06.2008
5	EN. KISIN SINDOR	L	02.07.2008-31.11.2014
6	EN. SUDIN BIN MAIDIN	L	01.12.2014-15.10.2018
7	EN. KALABU JAMUDAH @ SAMUEL TERRENCE 	L	16.10.2018 -22.08.2023

 
    OBJEKTIF SEKOLAH

Objektif, peranan dan halatuju sekolah diwujudkan untuk:
1.	Memperkasa pendidikan awal kanak-kanak prasekolah
2.	Murid mendapat pengetahuan dan pendidikan yang sempurna selama 6 tahun di sekolah rendah.
3.	Melahirkan murid yang berdisiplin serta mematui peraturan yang ditetapkan sepanjang hidup.
4.	Murid mendapat pengalaman bekerjasama antara satu sama lain dalam situasi tertentu ke arah perpaduan.
5.	Menyemai sikap bertoleransi dalam kalangan murid bagi menyelesaikan masalah /isu.
6.	Semua murid diberi peluang yang sama rata dalam semua bidang tanpa mengira latar belakang kaum dan keluarga.
7.	Memupuk dan mengembangkan potensi murid ke arah kecemerlangan.

     LOGO & MOTTO SEKOLAH

Lencana ini mula diguna pakai oleh sekolah bermula pada tahun 1975 dan telah dihak cipta oleh pihak sekolah.

Jadual Pengertian Warna Lencana 
WARNA	MAKNA
Merah	Melambangkan semangat keberanian yang kental dalam menempuh cabaran untuk memperoleh pelajaran,
Biru	Melambangkan kedamaian, kebaikan dan Semangat yang teguh dan tidak mudah putus asa dalam mengejar pembangunan.
Kuning	Melambangkan kemuliaan perjuangan murid mengejar ilmu dan perjuangan guru memikul tanggunjawab sebagai pendidik pada asas kenegaraan. Semangat perpaduan dalam kalangan bangsa Malaysia berlandaskan Rukun Negara.
Putih	Melambangkan kemurnian dan kesejahteraan yang luhur. Asas atau dasar yang mahu sekolah terapkan sebagai asas ilmu persekolahan dalam kalangan murid.

 
Jadual Pengertian Logo/lambang 
Logo/Lambang	Makna
Buku	Melambangkan objek pendidikan atau gedung ilmu.
Topi	Melambangkan kejayaan pendidikan dan kemajuan ilmu yang perlu di abad dunia tanpa sempadan ini. 
Tiga Gelung Berantai	Melambangkan tiga kampung yang masyarakat atau rakyatnya bersatu padu bertekad tidak mudah putus asa dalam mengejar pembangunan dan kemajuan serta ilmu pendidikan. 

 
VISI, MISI DAN MOTTO

VISI
Melestarikan Sistem Pendidikan Yang Berkualiti Untuk Membangun 
Potensi Individu Bagi Memenuhi Aspirasi Negara

MISI
Pendidikan Berkualiti Insan Terdidik Negara Sejahtera

Motto
BERILMU BERDISIPLIN BERBAKTI

Pengertian Motto Berilmu Berdisiplin Berbakti
Membawa makna mendukung semangat untuk mencapai matlamat Dasar Pendidikan Kebangsaan. Menjulang sahsiah dengan memartabatkan sikap saling menghormati budaya dan kepercayaan semua kaum serta menjadikan ajaran agama sebagai dasar dan prinsip hidup dalam sesebuah keluarga dan juga memegang peribahasa di mana bumi dipijak di situ langit di junjung. Selain itu semangat berbakti kepada negara dan kepada tanah juga menjadi hasrat dan cita-cita untuk membentuk insan ke arah mencapai matlamat Dasar Pendidikan Kebangsaan

 
Lagu Sekolah
Lagu sekolah telah menjadi simbol atau lambang budaya sekolah seperti pakaian seragam sekolah, lencana, tali leher, warna sekolah dan sebagainya. Brembeck (1966:247) menghubungkaitkan budaya formal yang wujud di sekolah dengan perlakuan pelajar yang positif, iaitu “culture may be defined as learned and shared behavior”. Sekolah dipercayai akan dapat menyampaikan nilai budaya sesuatu masyarakat kepada pelajarnya. Nilai tersebut ialah seperti kepercayaan terhadap negara, bahasa dan kesusasteraan, sejarah, tradisi, muzik dan seni, kepercayaan dan perhubungan antara manusia yang sopan dan hormat (1966:247). Lagu sekolah sedikit "sebanyak dapat membentuk peribadi dan disiplin murid.
LAGU SEKOLAH
	

SK Sunsui indah dan ceria
Jadi sanjungan sepanjang masa
Menabur bakti mengukir cita
Maju berusaha ke puncak jaya

Kepada guru tak pernah kulupa
Budi dan jasamu sangat mulia
Mencurahkan ilmu tanpa mengira masa
Membimbingku hingga berjaya

Cho;
Kami teguhkan hasrat terus berusaha
Untuk bangsa dan juga negara
Kami tuntut ilmu dan kemahiran
Dengan tekad demi masa depan

Sekolahku yang tercinta
Sungguh berjasa membina bangsa
Kami semua bangga menjadi wargamu
Majulah sekolah kebanggaanku

Berilmu Berdisiplin Berbakti

Lirik dan Muzik :
Kalabu Jamudah @ Samuel Terrence
(GB SK Sunsui 31102018)

 
PIAGAM SEKOLAH

BAHAWA KAMI SESUNGGUHNYA
1. 	Memberi pendidikan yang saksama kepada setiap murid tanpa mengira bangsa dan agama dengan penuh dedikasi, bersemangat dan bertanggungjawab.
2.	Melaksanakan setiap tugas sekolah yang dipertanggungjawabkan tanpa rungutan dan bantahan yang boleh memudaratkan objektif dan matlamat pendidikan.
3.	Menghormati rakan sejawat dan kakitangan di Jabatan Pendidikan serta masyarakat sekitar sebagai satu keluarga untuk menjaga hubungan silaturahim dan keharmonian hidup.
4.	Menjaga nama baik sekolah dan menyimpan segala rahsia sulit peribadi sekolah dan jabatan dengan penuh rasa tanggungjawab.
5. 	Menghormati dan melayan tetamu/ibubapa yang berurusan dengan sekolah dengan cekap dan penuh rasa sopan santun pada setiap masa.
6.	Bekerjasama untuk menjayakan segala program dan aktiviti yang diarahkan oleh jabatan pada setiap masa tanpa melengah-lengahkan masa dan membudayakan amalan 5S.
7.	Sentiasa akur dan patuh dengan peraturan-peraturan dan nilai-nilai etika jabatan yang sedang dikuatkuasakan.
8.    Sentiasa menjaga kebajikan pelajar dan membudayakan sikap teguran membina. 

 
FIZIKAL DAN PERSEKITARAN SEKOLAH

Sekolah Kebangsaan Sunsui mempunyai 3 blok bangunan kayu, 3 blok bangunan konkrit dan 1 blok asrama, yang mengandungi :

 	8 Bilik Darjah
 	1 Bilik Guru
 	1 Bilik Pentadbiran
 	1 Pusat Sumber
 	1 Bilik Pemulihan Khas
 	2 PRA Sekolah 
 	1 Pusat Akses (Bilik Komputer)
 	1 Bilik Asrama Putera 
 	1 Bilik Asrama Puteri
 	1 Pondok RMT
 	2 pintu Tandas Guru 
 	5 Pintu Tandas Murid
 	1 Tandas Pengawal Keselamatan 
 	1 Pondok Pengawal Keselamatan
 	1 Padang Sekolah
 	2 Rumah Guru

Sekolah ini didirikan di atas sebidang tanah yang berkeluasan 6.41 ekar, berhampiran dengan perkampungan dalam kalangan suku kaum dusun. Jarak antara sekolah dengan Pejabat Pendidikan Daerah Kota Marudu ialah 29 km.
 

## Pencapaian

## Alamat
:Sekolah Kebangsaan Sunsui
:Peti Surat 136, 
:89108, Kota Marudu
:Sabah, Malaysia
:Telefon =  TIADA
:Fax       = TIADA

## Pautan luar
*